stanford-oval/wikipedia huggingface dataset:
อำเภอเมืองนครราชสีมา
การคมนาคม > ทางรถไฟ

มีสถานีรถไฟในเขตอำเภอเมืองนครราชสีมาจำนวน 6 สถานี รองรับรถไฟสายภาคตะวันออกเฉียงเหนือจำนวน 2 เส้นทาง โดยเริ่มจากสถานีดังต่อไปนี้
สถานีรถไฟโคกกรวด เป็นสถานีรถไฟในเส้นทางสายกรุงเทพ-นครราชสีมา กิโลเมตรที่ 249.94 ตั้งอยู่ในเขตตำบลโคกกรวด ระยะห่างถึงสถานีรถไฟภูเขาลาดประมาณ 7.5 กิโลเมตร
สถานีรถไฟภูเขาลาด เป็นสถานีรถไฟในเส้นทางสายกรุงเทพ-นครราชสีมา กิโลเมตรที่ 257.44 ตั้งอยู่ในเขตตำบลบ้านใหม่ ระยะห่างถึงสถานีรถไฟนครราชสีมาประมาณ 6.21 กิโลเมตร
สถานีรถไฟนครราชสีมา เป็นสถานีรถไฟในเส้นทางสายกรุงเทพ-อุบลราชธานี และสายกรุงเทพ-หนองคาย กิโลเมตรที่ 263.65 เป็นสถานีรถไฟที่ใหญ่ที่สุดของจังหวัด มีความสำคัญมาตั้งแต่เริ่มแรกกิจการรถไฟของประเทศไทย ตั้งอยู่ตำบลในเมือง เขตเทศบาลนครนครราชสีมา ทางทิศตะวันตกของตัวเมืองนครราชสีมา บนถนนมุขมนตรี (เป็นสถานีร่วมสถานีรถไฟความเร็วสูงนครราชสีมา)
สถานีรถไฟชุมทางถนนจิระ เป็นสถานีรถไฟชุมทางในเส้นทางสายกรุงเทพ-อุบลราชธานี และสายกรุงเทพ-หนองคาย กิโลเมตรที่ 266.28 เป็นสถานีรถไฟที่มีขนาดและความสำคัญรองลงมาจากสถานีนครราชสีมา ตั้งอยู่ตำบลในเมือง เขตเทศบาลนครนครราชสีมา ทิศใต้ของตัวเมืองนครราชสีมา โดยที่สถานีแห่งนี้ ได้แยกเส้นทางรถไฟออกเป็น 2 สาย คือ
สายกรุงเทพฯ-หนองคาย ผ่านไปยังอำเภอโนนสูง คง บ้านเหลื่อม บัวใหญ่ เรื่อยไปจนถึงจังหวัดหนองคาย ระยะทางประมาณ 624 กิโลเมตร
สถานีรถไฟบ้านเกาะ เป็นสถานีรถไฟในเส้นทางสายกรุงเทพ-หนองคาย กิโลเมตรที่ 272.50 ตั้งอยู่ในเขตตำบลบ้านเกาะ มีระยะทางห่างจากสถานีชุมทางถนนจิระประมาณ 6.22 กิโลเมตร
ที่หยุดรถไฟสระธรรมขันธ์ เป็นที่หยุดรถในเส้นทางสายกรุงเทพ-หนองคาย กิโลเมตรที่ 278 ตั้งอยู่ในเขตตำบลจอหอ มีระยะทางห่างจากสถานีชุมทางถนนจิระประมาณ 11.72 กิโลเมตร
ที่หยุดรถไฟหนองไข่น้ำ เป็นที่หยุดรถในเส้นทางสายกรุงเทพ-หนองคาย กิโลเมตรที่ 282.92 ตั้งอยู่ในเขตตำบลหนองไข่น้ำ มีระยะทางห่างจากสถานีชุมทางถนนจิระประมาณ 16.64 กิโลเมตร
สถานีรถไฟบ้านกระโดน เป็นที่หยุดรถในเส้นทางสายกรุงเทพ-หนองคาย กิโลเมตรที่ 284.67 ตั้งอยู่ในเขตตำบลโคกสูง มีระยะทางห่างจากสถานีชุมทางถนนจิระประมาณ 18.39 กิโลเมตร
สายกรุงเทพฯ-อุบลราชธานี ผ่านไปยังอำเภอเฉลิมพระเกียรติ จักราช ห้วยแถลง เรื่อยไปจนถึงจังหวัดอุบลราชธานี ระยะทางประมาณ 575 กิโลเมตร
ที่หยุดรถไฟบ้านพะไล เป็นที่หยุดรถในเส้นทางสายกรุงเทพ-อุบลราชธานี กิโลเมตรที่ 271.59 ตั้งอยู่ในเขตตำบลหัวทะเล มีระยะทางห่างจากสถานีชุมทางถนนจิระประมาณ 5.31 กิโลเมตร
สถานีรถไฟบ้านพะเนา เป็นสถานีรถไฟในเส้นทางสายกรุงเทพ-อุบลราชธานี กิโลเมตรที่ 276.35 ตั้งอยู่ในเขตตำบลพะเนา มีระยะทางห่างจากสถานีชุมทางถนนจิระประมาณ 10.07 กิโลเมตร
การคมนาคม > สถานีขนส่ง

สถานีขนส่งผู้โดยสารแห่งที่  1  ตั้งอยู่เลขที่ 86 ถนนบุรินทร์ ตำบลในเมือง  มีเนื้อที่ทั้งสิ้น 7 ไร่  2 งาน 98 ตารางวา เปิดใช้ตั้งแต่ปี พ.ศ. 2510 บริหารจัดการโดยเทศบาลนครนครราชสีมา ใช้เป็นสถานีขนส่งภายในจังหวัดเป็นหลัก และมีรถโดยสารปรับอากาศสายที่ 21 กรุงเทพฯ-นครราชสีมาให้บริการ ปัจจุบันสถานีขนส่งฯ แห่งที่ 1  มีรถโดยสารประจำทางเข้าใช้บริการเฉลี่ยวันละ  2,000 เที่ยว/วัน  หรือประมาณ 730,000 เที่ยว/ปี  และมีผู้โดยสารหมุนเวียนเข้าใช้บริการเฉลี่ย  50,000 คน/วัน หรือประมาณ  18,000,000 ล้านคน/ปี
สถานีขนส่งผู้โดยสารแห่งที่ 2 ตั้งอยู่ที่ถนนมิตรภาพ ตำบลในเมือง มีเนื้อที่ 29 ไร่ 50 ตารางวา ผู้ได้รับใบอนุญาตจัดตั้งและดำเนินการสถานีขนส่ง คือ บริษัท ไทยสงวนบริการ จำกัด ใช้เป็นสถานีขนส่งผู้โดยสารระหว่างจังหวัดเป็นหลักเส้นทางที่สำคัญคือ สายที่ 21 กรุงเทพฯ-นครราชสีมา ปัจจุบันสถานีขนส่งฯ แห่งที่ 2  มีรถโดยสารประจำทางเข้าใช้บริการเฉลี่ยวันละ  1,300 เที่ยว /วัน   หรือประมาณ  470,000 เที่ยว/ปี  และมีผู้โดยสารหมุนเวียนเข้าใช้บริการเฉลี่ย  30,000 คน/วัน  หรือประมาณ  11,000,000 ล้านคน/ปี
หน่วยกู้ภัย

มูลนิธิพุทธธรรม 31 (กู้ภัยฮุก 31)
มูลนิธิสว่างเมตตาธรรมสถาน (กู้ภัยสว่างเมตตา)
ดูเพิ่ม

จังหวัดนครราชสีมา
เทศบาลนครนครราชสีมา
แผนที่แสดงขอบเขตตำบลในพื้นที่อำเภอเมืองนครราชสีมา (โดยพฤตินัย)
เขตเทศบาลในอำเภอเมืองนครราชสีมา
อนุสาวรีย์ท้าวสุรนารี
ปราสาทหินพนมวัน
เอจออฟบูตี

| เอจออฟบูตี |
| --- | --- |

ผู้พัฒนา: เซอร์เทนแอฟฟินิตี
ผู้จัดจำหน่าย: แคปคอม
กำกับ: แมกซ์ โฮเบอร์แมน
ออกแบบ: เดวิด โบว์แมน
โปรแกรมเมอร์: พอล ไอแซก, ปีเตอร์ คาร์เตอร์
เครื่องเล่น: คลาวด์ (ออนไลฟ์) ไมโครซอฟท์ วินโดวส์ เพลย์สเตชัน 3 เอกซ์บอกซ์ 360
วางจำหน่าย: เอกซ์บอกซ์ 360 (XBLA) 15 ตุลาคม ค.ศ. 2008 เพลย์สเตชัน 3 (PSN) อเมริกาเหนือ: 16 ตุลาคม ค.ศ. 2008 ยุโรป: 27 พฤศจิกายน ค.ศ. 2008ไมโครซอฟท์ วินโดวส์ 9 มีนาคม ค.ศ. 2009
แนว: วางแผนเวลาจริง
รูปแบบ: ผู้เล่นเดี่ยว, หลายผู้เล่น
เอจออฟบูตี (อังกฤษ: Age of Booty) เป็นวิดีโอเกมวางแผนเวลาจริงที่พัฒนาโดยเซอร์เทนแอฟฟินิตี และเผยแพร่โดยแคปคอมสำหรับเอกซ์บอกซ์ 360, เพลย์สเตชัน 3 และไมโครซอฟท์ วินโดวส์ โดยมีฉากอยู่ในยุคสวอชบักกลิง ซึ่งเกมนี้เสนอให้ผู้เล่นอยู่ในการควบคุมเรือโจรสลัดโดยมีเป้าหมายในการปล้นสะดมและยึดเมืองต่าง ๆ ของก๊กโจรสลัด ในขณะที่ต้องเอาชนะเรือศัตรูระหว่างทาง
รูปแบบการเล่น

การเล่นเกมส่วนใหญ่เวียนวนกับการเคลื่อนที่ของเรือรอบ ๆ ทะเล และทะเลประกอบด้วยรูปหกเหลี่ยมที่เรียกว่าเฮกเซส ซึ่งผู้เล่นจะควบคุมเรือโดยเลือกเฮกเซสสำหรับจุดหมายปลายทาง หากเรืออยู่ติดกับเฮกเซสที่มีเรือศัตรู, เรือค้าขาย, เมือง หรือนิคม เรือรบจะโจมตีโดยอัตโนมัติด้วยการยิงปืนใหญ่ ซึ่งความเสียหายจากปืนใหญ่ขึ้นอยู่กับจำนวนการอัปเกรด แต่ถ้ามีศัตรูมากกว่าหนึ่งอยู่ติดกัน เรือรบจะแยกการยิงออกไป ด้วยการยิงที่แตกต่างกันในแต่ละครั้ง โดยมีวัตถุประสงค์เพื่อเข้ายึดเมือง ตามจำนวนที่ระบุไว้ในการบรรยายสรุปภารกิจ: ซึ่งมุมขวาบนของหน้าจอจะแสดงจำนวนเมืองที่เราเป็นเจ้าของ, เมืองที่ศัตรูเป็นเจ้าของ และจำนวนเป้าหมาย ทังนี้ โจรสลัดแลร์ไม่สามารถพิชิตได้โดยศัตรู แต่ภารกิจจะจบลงด้วยความล้มเหลวหากศัตรูพิชิตจำนวนเมืองเป้าหมายได้ก่อนผู้เล่น
ในการยึดเมืองผู้เล่นจะต้องอยู่ติดกับเมืองนั้นและกระหน่ำยิงจนกว่าจะไม่มีพลังชีวิตเหลืออยู่ ซึ่งเมืองจะยังคงยิงบนเรือต่อไปจนกว่าพลังชีวิตจะหมดลง การอัปเกรดเมืองมีผลกับทั้งพลังชีวิตของเมืองและพลังปืนใหญ่ เมื่อพลังชีวิตหมดลง แถบ "เข้ายึดครอง" จะแสดง และเมื่อเต็มแถบ เมืองก็จะถูกพิชิต หากเรือข้าศึกเข้าใกล้เมือง การ "เข้ายึดครอง" จะหยุดชั่วคราวจนกว่าเรือลำใดลำหนึ่งจะจมหรือหนีไป ทั้งนี้ เมืองจะรักษาเรือที่อยู่ติดกันของฝ่ายเดียวกันโดยอัตโนมัติ ดังนั้นฝ่ายที่ป้องกันจะได้เปรียบ
ผู้เล่นควบคุมอวตาร 3 มิติของเรือโจรสลัดด้วยใบเรือที่มีสีขึ้นอยู่กับทีมที่พวกเขาอยู่ เรือมีคุณสมบัติสามอย่างที่สามารถอัปเกรดได้ ความเร็ว, เกราะ และปืนใหญ่—ซึ่งแต่ละอย่างสามารถอัปเกรดได้สูงสุดสามครั้ง โดยความเร็วเป็นตัวกำหนดว่าเรือของผู้เล่นแล่นเร็วเพียงใด, เกราะจะประมาณความเสียหายที่เรือสามารถรับได้ก่อนที่มันจะถูกทำลาย และปืนใหญ่จะปรับความเสียหายต่อเรือได้ คุณลักษณะปืนใหญ่จะแสดงบนเรือรบเป็นวงกลมเล็ก ๆ ใต้มาตรวัดชีวิต ซึ่งการอัปเกรดความแรงในการโจมตีจะลดความเร็วลง
ในเกม ผู้เล่นใช้ทรัพยากรที่แตกต่างกันเพื่ออัปเกรดเมืองและเรือของพวกเขา ทรัพยากรมีสามประเภท ได้แก่ ทอง, ไม้ และเหล้ารัม ซึ่งทอง 4 หน่วยและไม้ 2 หน่วยจะอัปเกรดเมือง และเหล้ารัม 4 หน่วยและไม้ 2 หน่วยเรืออัปเกรดเรือ ผู้เล่นสามารถรับทรัพยากรโดยเก็บหีบที่ลอยอยู่ในน้ำ, ทำลายเรือศัตรู, ปล้นหมู่บ้าน ใช้หนึ่งในสี่คำสาปหรือยึดเมืองและใช้พวกมันเพื่อผลิตทรัพยากร แต่ละเมือง/หมู่บ้านจะแสดงทรัพยากรที่จะสร้างด้วยไอคอนที่ลอยอยู่เหนืออวตาร เรือของผู้เล่นสามารถอัปเกรดได้ในที่หลบซ่อนโจรสลัดเท่านั้น แต่เมืองสามารถอัปเกรดได้โดยไม่คำนึงถึงตำแหน่งของเรือ
ในน่านน้ำ เรือพาณิชย์มักจะได้รับการสร้างเป็นจำนวนมาก ซึ่งจะโจมตีเรือที่อยู่ใกล้ ๆ โดยไม่คำนึงถึงธง แม้ว่าพวกมันจะไม่มีพลังการยิงที่แข็งแกร่งหรือลำเรือที่แข็ง พวกมันจะปล่อยลังสาปแช่งเมื่อจมลง ผู้เล่นสามารถมีคำสาปได้ครั้งละหนึ่งคำสาปเท่านั้น ดังนั้น หากลังได้รับการกอบกู้ มันจะให้คำสาปจาก 4 ประเภทที่แตกต่างกันหรือทรัพยากรแบบสุ่ม โดยคำสาปสี่ประเภทคือ:
ระเบิด: สร้างความเสียหายอย่างมากต่อสิ่งใดในรูปหกเหลี่ยม โดยต้องวางบนรูปหกเหลี่ยมว่างเปล่า
น้ำวน: วาร์ปเรือรบไปยังส่วนสุ่มของแผนที่
เรือผี: ทำให้ผู้เล่นล่องหนได้จนกว่าจะยิงปืนใหญ่ต่อไป
ลิงขโมย: ขโมยทรัพยากรประเภทเดียว (ทอง, เหล้ารัม หรือไม้) ได้มากถึงสองหน่วยจากศัตรู โดยขึ้นอยู่กับความพร้อมใช้งาน
การพัฒนา

แมกซ์ โฮเบอร์แมน ซึ่งเป็นนักออกแบบได้ยอมรับว่าแรงบันดาลใจสำหรับเกมนี้มาจากมุขตลกวันเมษาหน้าโง่เรื่องพิมส์แอตซี ที่ดำเนินมาอย่างยาวนานของบริษัทบันจี โดยช่วงโอเพนเบตาได้รับการเผยแพร่เมื่อวันที่ 19 กันยายน ค.ศ. 2008 (วันพูดจาภาษาโจรสลัดนานาชาติ)
ส่วนในวันที่ 4 ธันวาคม ค.ศ. 2008 ชุดแผนที่เพิ่มเติมอีกสามชุดได้รับการเผยแพร่โดยไม่มีค่าใช้จ่าย
แหล่งข้อมูลอื่น

เว็บไซต์ทางการ
เอจออฟบูตี ที่ MobyGames
ภาพหน้าจอรูปแบบการเล่นทั่วไป
เอกซ์ ไอ เอส

นักดนตรี
เอกซ์ ไอ เอส (อังกฤษ: XIS) 6 หนุ่มหน้าใหม่ ชื่อวงเกิดจากการพลิกคำว่า SIX เป็น XIS สไตล์การเต้นเป็นแบบแอนิเมชัน เอกลักษณ์เฉพาะกลุ่ม คือ คนที่ต่างกัน 3 สัญชาติ ได้แก่ พิชชี่ กั้ง และกวัง จากไทย คยองเทและจีโฮ จากเกาหลี และเควิน ลูกครึ่งไทย-ฮ่องกง จากค่ายกามิกาเซ่
ประวัติ

XIS อ่านว่า เอกซ์ ไอ เอส มาจาก SIX ที่แปลว่า 6 Gimmick ประกอบด้วยสมาชิก 6 หนุ่ม Kang (กั้ง) Kevin (เควิน) Pichy (พิชชี่) Kyungtae (คยองเท) Kwang (กวัง) และ Jiho (จีโฮ) มี
Single แรกเปิดตัวชื่อเดียวกับ Concept REVERSE
ปัจจุบัน XIS ได้หมดสัญญากับทางค่ายทั้ง 6 คนและยุบวงออกจากค่ายเรียบร้อยแล้ว หลังจากนั้นได้มี 1 อดีตสมาชิก คือ กั้ง วรกร ศิริสรณ์ ได้เข้าร่วมประกวดเดอะสตาร์ ค้นฟ้าคว้าดาว ปี 10 และได้เข้ารอบเป็น 8 คนสุดท้ายโดยที่ได้หมายเลข 3 และได้คว้าแชมป์เป็นเดอะสตาร์คนที่ 10 ของเมืองไทย อีกด้วย
สมาชิก

| ชื่อ-นามสกุล | ชื่อเล่น | เชื้อชาติ | วันเกิด | ตำแหน่ง | การศึกษา | แนวเพลง | สนใจด้านอื่น | สังกัดปัจจุบัน |
| --- | --- | --- | --- | --- | --- | --- | --- | --- |
| พิชญุตม์ ศิระวงศ์ประเสริฐ | พิชชี่ | ไทย  | 5 มิถุนายน พ.ศ. 2536 (31 ปี) | หัวหน้าวง นักร้องเสียงหลัก, แร็ปเปอร์, ภาพลักษณ์ของวง | คณะสถาปัตยกรรมศาสตร์ สาขาการออกแบบสถาปัตยกรรมศาสตร์ (หลักสูตรนานาชาติ) จุฬาลงกรณ์มหาวิทยาลัย | แดนซ์ป็อป | - | - |
| ปาร์ค คยองเท  | คยองเท | เกาหลี  | 25 กรกฎาคม พ.ศ. 2537 (30 ปี) | นักเต้นหลัก, แร็ปเปอร์หลัก, นักร้องสนับสนุน |  | แดนซ์ป็อป,ทีป็อป,ฮิพฮอพ | แดนเซอร์ นักกีฬาเคนโด้ | - |
| วรกร ศิริสรณ์  | กั้ง | ไทย  | 30 ตุลาคม พ.ศ. 2537 (30 ปี) | นักร้องนำ | คณะอักษรศาสตร์ สาขาภาษาและวัฒนธรรม (หลักสูตรนานาชาติ) จุฬาลงกรณ์มหาวิทยาลัย | แดนซ์ป็อป | นักแสดง ศิลปินเดี่ยว | เอ็กแซ็กท์ จีเอ็มเอ็ม แกรมมี่ |
| เดชผดุง หว่อง | เควิน | ไทย-ฮ่องกง  - | 16 กรกฎาคม พ.ศ. 2538 (29 ปี) | นักร้องเสียงหลัก | คณะพาณิชยศาสตร์และการบัญชี สาขาการเงิน (หลักสูตรนานาชาติ) มหาวิทยาลัยธรรมศาสตร์ เกียรตินิยมอันดับสอง | ป็อป | - | - |
| ภัคพล ลอยจิรากุล | กวัง | ไทย  | 6 กันยายน พ.ศ. 2538 (29 ปี) | แร็ปเปอร์นำ, นักร้องเสริม, นักเต้นนำ | วิทยาลัยนานาชาติ สาขาการจัดการการท่องเที่ยวและการบริการ (หลักสูตรนานาชาติ) มหาวิทยาลัยมหิดล | แดนซ์ป็อป | - | - |
| คิม จีโฮ  | จีโฮ | เกาหลี  | 26 ธันวาคม พ.ศ. 2538 (29 ปี) | นักเต้นนำ, นักร้องเสริม, มักเน่ |  | ฮิพฮอพ | - | - |
ผลงานเพลง > อัลบั้มปกติ

| รายละเอียดอัลบั้ม | รายชื่อเพลง |
| --- | --- |
 XIS  ปี: พ.ศ. 2553 [2010]  สังกัด: กามิกาเซ่  ประเภท : Single Album  วางแผง : พ.ศ. 2554 [2011]:  Reverse  ไม่ได้อกหัก (Deception)  Reverse (Inst.)  ไม่ได้อกหัก (Deception) (Inst.)
X-ing (Crossing) ปี: พ.ศ. 2555 [2012]  สังกัด: กามิกาเซ่  ประเภท : Single Album  วางแผง :  พ.ศ. 2555 [2012] :  Honey, I hate you  ข่าวลือ (Bad News)  Honey, I hate you (Inst.)  ข่าวลือ (Bad News) (Inst.)  เช็ด (Scrubb) (เพลงที่ไม่ได้ปล่อย)
ผลงานโทรทัศน์และภาพยนตร์

รายการ KamiKaze ยู แชนแนล
ละคร ยังบาว (คยองเท)
ละคร น้องใหม่ร้ายบริสุทธิ์ ช่อง 3 (จีโฮ)
ละคร เราเกิดในรัชกาลที่ ๙ เดอะซีรี่ส์ (กั้ง,จีโฮ)
คอนเสิร์ต

| ชื่อคอนเสิร์ต | วันที่แสดง | สถานที่แสดง |
| --- | --- | --- |
| KamiKaze Wave Concert | 26 มิถุนายน พ.ศ. 2553 | ที่อินดอร์สเตเดี้ยม หัวหมาก |
| โยเกิร์ตดัชชี่ Presents 3.2.1 Shake it ah Concert เป็นแขกรับเชิญ | 18 มีนาคม พ.ศ. 2554 | เซ็นเตอร์พ้อยท์ เพลย์เฮ้าส์ แอท เซ็นทรัลเวิร์ล |
| เถ้าแก่น้อย Presents K-OTIC The Real Time Concert เป็นแขกรับเชิญ | 7 พฤษภาคม  พ.ศ. 2554 | ศูนย์การค้าเซ็นทรัลพลาซา จ.ขอนแก่น |
| Hiruscar Pots atne Present KamiKaze Loveเว่อร์ Concert | 30 กรกฎาคม พ.ศ. 2554 | Royal Paragon Hall @ Siam Paragon |
| KAMIKAZE THE 5th DESTINY CONCERT | 13 ตุลาคม พ.ศ. 2555 | รอยัล พารากอน ฮอลล์ สยามพารากอน |
ผลงานอื่นๆ

| ปี | Music Video | ศิลปิน | สมาชิก |
| --- | --- | --- | --- |
| 2552 | เพลง อย่าให้ความหวัง | เฟย์ ฟาง แก้ว | (พิชชี่) |
| 2553 | เพลง My Boo (แค่ที่รัก) | 3.2.1 | (เควิน กวัง กั้ง คยองเท) |
| 2553 | ใบไม้ | คาราบาว | (กั้ง พิชชี่) |
| 2555 | เพลง Loveaholic | เฟย์ ฟาง แก้ว | (กั้ง คยองเท) |
| 2555 | เพลง รักแท้จะตามหาเธอ (Destiny) | รวมศิลปิน | (เอกซ์ ไอ เอส) |
| 2555 | เพลง ปล่อยให้ผ่านพัดไป (Let It Go) | 3.2.1 | (คยองเท) |
| 2556 | เพลง Thank You For Your Love | THANK YOU | (เควิน) |
| 2557 | เพลง Love Potion | Gaia | (คยองเท) |
ผลงานอื่นๆ > มิวสิกวิดีโอ

| ปี | รายชื่อมิวสิกวีดิโอ |
| --- | --- |
 พ.ศ. 2554 : Reverse
 พ.ศ. 2554: ไม่ได้อกหัก (Deception)
 พ.ศ. 2555: Honey, I hate you
 พ.ศ. 2555: Honey, I hate you (Live Version)
 พ.ศ. 2555: ข่าวลือ ( Bad News )
โฆษณา

เนสกาแฟ เรดคัพ
แหล่งข้อมูลอื่น

ilovekamikaze.com ประวัติวง เก็บถาวร 2010-03-10 ที่ เวย์แบ็กแมชชีน
แฟนคลับx.i.s.[ลิงก์เสีย]
แฟนคลับกวัง เก็บถาวร 2013-06-03 ที่ เวย์แบ็กแมชชีน
แฟนคลับกั้ง เก็บถาวร 2010-10-15 ที่ เวย์แบ็กแมชชีน
แฟนคลับเควิน
แฟนคลับคยองเท เก็บถาวร 2010-04-12 ที่ เวย์แบ็กแมชชีน
แฟนคลับพิชชี่ เก็บถาวร 2014-01-18 ที่ เวย์แบ็กแมชชีน
แฟนคลับจีโฮ เก็บถาวร 2010-07-25 ที่ เวย์แบ็กแมชชีน
กวัง ที่เอกซ์ (ทวิตเตอร์)
กั้ง ที่เอกซ์ (ทวิตเตอร์)
เควิน ที่เอกซ์ (ทวิตเตอร์)
คยองเท ที่เอกซ์ (ทวิตเตอร์)
พิชชี่ ที่เอกซ์ (ทวิตเตอร์)
จีโฮ ที่เอกซ์ (ทวิตเตอร์)
Youtube X.I.S Ch (Fanclub)
| ด ค กศิลปินสังกัดกามิกาเซ่ |
| --- | --- |
เกิร์ลกรุ๊ป:  เฟย์ ฟาง แก้ว  ชิลลี่ไวท์ช็อค  สวีต ดี  คิส มี ไฟฟ์ 
ดูโอ:  โฟร์-มด  เนโกะ จัมพ์  นิ้ง-ปิ๊ง  ซิสก้า  แคท-แพท  เอบี ควีน  สปลิท  ไปป์-มาก่อน 
ศิลปินเดี่ยว:  พายุ  ขนมจีน  จามิล่า  หวาย  จินนี่  ธามไท  ฟ้า  แครอล  แต๊งกิ้ว  เจฟ  มิณทร์  กรีน  พาร์ท  เติร์ด  มาร์ค  แองจี้  ซีแนน  ครีมมี่  เฟรชชิบี้  เคเคพี  อัทเทอร์  เกรซซี่ 
ฮิปฮอป:  ทรี.ทู.วัน 
บอยแบนด์:  เค-โอติก  เอกซ์ ไอ เอส  วี.อาร์.พี 
วงดนตรี:  แฟกต์ ยู  สแควร์ เซอร์เคิล 
โปรเจกต์พิเศษ:  ลิปซ์ โปรเจกต์  เซเวนเดส์  ทู ไฮ  มังกีย์ ฮีโร่  เซเวนเดส์ 2  เดโม โพรเจกต์  อริศ(ส)รา  นิวคอร์เมอร์
เอกโซนิวคลีเอส

เอกโซนิวคลีเอส (อังกฤษ: exonuclease) คือเอนไซม์ที่ทำหน้าที่สลายพันธะ 3′-5′ ฟอสโฟไดเอสเทอร์ เฉพาะที่ปลายสายพอลินิวคลีโอไทด์ ซึ่งแตกต่างจาก เอนโดนิวคลีเอสซึ่งจะทำหน้าที่สลายพันธะ 3′-5′ ฟอสโฟไดเอสเทอร์ ตำแหน่งใดก็ได้ในสายพอลินิวคลีโอไทด์ กลไกในการสลายพันธะฟอสโฟไดเอสเทอร์จะใช้ปฏิกิริยาไฮโดรไลซิส
ลักษณะการทำงาน

3′-5′ เอกโซนิวคลีเอส เป็นการทำงานพื้นฐานของดีเอ็นเอพอลิเมอเรสทั้งสามชนิด (I, II, III) ซึ่งเรียกการทำงานลักษณะนี้ว่า proofreading activity คือความสามารถของดีเอ็นเอพอลิเมอเรสในการตรวจสอบลำดับของนิวคลีโอไทด์ในสายดีเอ็นเอทุกครั้งที่มีการนำดีออกซีไรโบนิวคลีโอไทด์ตัวใหม่มาต่อ จึงทำให้ดีเอ็นเอพอลิเมอเรสสามารถทำงานในทิศทาง 3′ ไปยัง 5′ ของสายดีเอ็นเอที่สร้างใหม่ได้ เมื่อตรวจสอบพบตำแหน่งเบสที่ผิด จะมีการตัดเบสดังกล่าวทิ้งแล้วนำตัวใหม่ที่ถูกต้องมาต่อแทน
นอกจากนี้ยังมี 5′-3′ เอกโซนิวคลีเอส เป็นรูปแบบการทำงานที่พบในดีเอ็นเอพอลิเมอเรส I เท่านั้นซึ่งจะใช้ในการกำจัด RNA primer ออกจาก lagging strand และใช้ในการซ่อมแซมส่วนของการสังเคราะห์ที่ผิดพลาด (repair mutation) โดยทิศทางการตัดจะตัดจาก 5′ ไปยัง 3′ ของสายดีเอ็นเอ ซึ่งมีทิศทางตรงกันข้ามกับ 3′-5′ เอกโซนิวคลีเอส
การทำงานร่วมกับพอลิเมอเรส

ในการหยุดกระบวนการลอกรหัส(transcriptional termination) เมื่อ อาร์เอนเอพอลิเมอเรส II สังเคราะห์สายเอ็มอาร์เอนเอ(mRNA)จนมาถึงตำแหน่งที่จะต้องมีการเติมอะดีโนซีน(Adenosene)มากๆ เรียกตำแหน่งนี้ว่า พอลิเอซิกเนล(Poly-A signal;AAUAAA)จะมีการสังเคราะห์สายเอ็มอาร์เอนเอของอาร์เอนเอพอลิเมอเรส II เลยไปประมาณ 0.5-2 กิโลเบสแพร์(kilobase pair;kb.) จากนั้นจะมี 5'-3'เอกโซนิวคลีเอส(ในคนสร้างจากยีนเอ็กซ์อาร์เอนทู;Gene Xrn2) มาจับกับอาร์เอนเอพอลิเมอเรส II แล้วทำการตัดส่วนที่มีการสังเคราะห์เกินมาในทิศทาง 5'-3' บนสายเอ็มอาร์เอนเอ พร้อมทั้งนำอาร์เอนเอพอลิเมอเรส II ออกไปด้วย ต่อจากนั้นจะมีเอนไซม์พอลิเอ พอลิเมอเรส(Poly(A)polymerase)มาเติมอะดีโนซีนมอนอฟอตเฟต(Adenosene Monophosphate) ต่อไป
การทำงานในคน

ในคน 3'-5' เอนโดนิวคลีเอส มีความจำเป็นในการทำงานของฮิสโตน พรี-เอ็มอาร์เอ็นเอ(histone pre-mRNA) และใน U7 small nuclear RNA(U7 sn RNP) จะเป็นตัวชักนำกระบวนการย่อยสลาย(single cleavage process)  จากนั้น 5′-3′ เอกโซนิวคลีเอส จะทำการย่อยสลายต่อไปจนเสร็จสมบูรณ์ นี่คือ กระบวนการที่ทำให้นิวคลีโอไทด์ที่ได้ นำกลับมาใช้ใหม่
5′-3′ เอกโซนิวคลีเอส จะทำงานได้นั้น จะต้องเกิดปลาย 5' อิสระบนสายพอลินิวคลีโอไทด์ซึ่งมาจากการทำงานของเอนโดนิวคลีเอสนี่คือจุดเริ่มของการหยุดกระบวนการลอกรหัส(transcription)เพราะไม่มี ดีเอ็นเอ ภายในเซลล์
การค้นพบใน E.coli

ในปี 1964 โรเบิร์ต เลห์แมน(I. Robert Lehman) ค้นพบ เอกโซนิวคลีเอส I ใน E.coli และนับตั้งแต่ตอนนั้น ก็มีการค้นพบ เอกโซนิวคลีเอส II, III, IV, V, VI, VII, และ VIII ตามมา โดยแต่ละชนิดของเอกโซนิวคลีเอส มีความจำเพาะของการทำงานและจุดประสงค์
เอกโซนิวคลีเอส I จะสลายดีเอ็นเอสายเดียว(single-strand DNA) ในทิศทาง 3'-5' ทำให้ได้ ดีออกซีไรโบนิวคลีโอไซด์ 5' มอนอฟอสเฟต(deoxyribonucleoside 5'-monophosphates) มันจะไม่ตัดสายดีเอ็นเอที่ไม่มีปลาย 3'-OH (terminal 3'-OH groups) เพราะมีการป้องกันโดยหมู่ฟอสเฟต หรือหมู่อะซิติล
เอกโซนิวคลีเอส II ทำงานร่วมกับ ดีเอ็นเอพอลิเมอเรส I  ซึ่งประกอบด้วย 5' เอกโซนิวคลีเอส ทำงานโดย ตัด  อาร์เอนเอไพร์เมอร์ ที่เป็นจุดเริ่มต้นของการสังเคราะห์ดีเอ็นเอ
เอกโซนิวคลีเอส III มี 4 รูปแบบการทำงาน
3'-5' เอกโซดีออกซีไรโบนิวคลีเอส ซึ่งจะเกิดเฉพาะกับ ดีเอ็นเอสายคู่
ไรโบนิวคลีเอส
3' ฟอสเฟต
เอพี เอนโดนิวคลีเอส (Apurinic/apyrimidinic (AP) endonuclease) ต่อมาเรียกว่า เอนโดนิวคลีเอส II
เอกโซนิวคลีเอส IV มีการเติมน้ำในโมเลกุล ทำให้ไม่สามารถสลายพันธะของโอลิโกนิวคลีโอไทด์ ไปเป็น นิวคลีโอไซด์ 5' มอนอฟอสเฟต ซึ่ง เอกโซนิวคลีเอสชนิดนี้ ต้องการ Mg2+ เพื่อให้สามารถทำงานได้ และยังสามารถทำงานได้ที่อุณหภูมิสูงกว่า เอกโซนิวคลีเอส I
เอกโซนิวคลีเอส V (เรียกอีกอย่างว่า RecBCD) ทำงานในทิศทาง 3'-5' โดยการเติมน้ำ(3’ to 5’ hydrolyzing enzyme) ซึ่งกระตุ้นดีเอ็นเอสายคู่และดีเอ็นเอสายเดี่ยว และยังต้องการ Ca2+ ในการทำงาน พร้อมทั้งเป็นเอนไซม์ที่มีความสำคัญมากในกระบวนการโฮโมโลกัส รีคอมบิเนชัน (homologous recombination) ; กระบวนการแลกเปลี่ยนชิ้นส่วนดีเอ็นเอของโครโมโซมที่เป็นคู่กัน
เอกโซนิวคลีเอส VII สามารถย่อยสายดีเอ็นเอได้ในทิศทาง 5'-3' หรือ 3'-5' ได้เป็น 5' ฟอสโฟ มอนอนิวคลีโอไทด์
เอกโซนิวคลีเอส VIII ทำหน้าที่ย่อยกรดนิวคลีอิกจากปลาย 5' ไป 3' (5’ to 3’ dimeric protein) ซึ่งไม่ต้องการ เอทีพี(ATP) หรือ gaps (ช่วงของสายดีเอ็นเอที่ถูกตัดออก ขาดหาย หรือไม่มีการสังเคราห์) หรือ nick (การสลายพันธะฟอสโฟไดเอสเทอร์บนสายดีเอ็นเอ) แต่ต้องการปลาย 5'-OH (free 5’ OH group) ในการทำงาน
เอชทีซี บัตเตอร์ฟลาย

| --- | --- |

ผู้พัฒนา: เอชทีซี
ผู้ผลิต: เอชทีซี
ลักษณะการออกแบบ: จอสัมผัส
ขนาด: สูง 143 mm (5.6 in) กว้าง 71 mm (2.8 in) หนา 9.1 mm (0.36 in)
น้ำหนัก: 140 g (4.9 oz) (เอชทีซี ดรอยด์ดีเอ็นเอ)
ระบบปฏิบัติการ: แอนดรอยด์ 4.2.2 เจลลีบีน
ระบบบนชิป: สแนปดรากอน เอส 4 โปร (Snapdragon S4 Pro)
ซีพียู: Quad-core 1.7 GHz APQ8064 processor
หน่วยความจำระบบ: 2 GiB
หน่วยความจำ: ภายใน : 16 GiB
หน่วยความจำภายนอก: ไมโครเอสดี (microSD) 32 GB (เฉพาะเจบัตเตอร์ฟลาย)
แบตเตอรี่: 2020 mAh
จอแสดงผล: 5 นิ้ว "Super LCD 3"  1920×1080 พิกเซล (440 ppi)
กล้องหลัง: 8 ล้านพิกเซล
กล้องหน้า: 2.1 ล้านพิกเซล
การเชื่อมต่อ: บลูทูธ 4.0, วายฟาย, NFC, FeliCa, อินฟาเรด
เว็บไซต์: http://www.htc.com/jp/smartphones/htl21
เอชทีซี บัตเตอร์ฟลาย (อังกฤษ: HTC Butterfly, ญี่ปุ่น: HTC バタフライ) เป็นสมาร์ตโฟนที่ถูกออกแบบและผลิตโดย เอชทีซี โดยเมื่อวางขายในประเทศญี่ปุ่น จะเป็นรุ่นที่มีชื่อขึ้นต้นเป็น เอชทีซี เจ โดยถูกวางขายเมื่อวันที่ 17 ตุลาคม ค.ศ. 2012 โดย เคดีดีไอ ผู้ให้บริการเครือข่ายของญี่ปุ่น โดยเป็นสมาร์ตโฟนเครื่องที่ 2 ของโลกที่มีหน้าจอความละเอียด ฟูลเอชดี (FullHD) 1080p ต่อจาก ออปโป ไฟนด์ 5 โดยมาพร้อมระบบปฏิบัติการแอนดรอยด์ 4.2.2 เจลลีบีน พร้อมด้วย ซีพียู ควอด-คอร์ 1.5 GHz และใช้ชิพ สแนปดรากอน เอส 4 โปร โดยมีกล้องหลัก ความละเอียด 8 ล้านพิกเซล ส่วนแรกมันมาพร้อมกับแรม 2 จิกะไบต์ และแบตเตอรี 2,020 มิลลิแอมป์
โดยบัตเตอร์ฟลายนั้น สามารถกันน้ำได้ และมีหน้าจอ "ซูเปอร์ แอลซีดี 3" พร้อมด้วยจอฟูล เอชดี (1920x1080 พิกเซล) โดยมีความละะเอียดอยู่ที่ 440 พิกเซลต่อนิ้ว ซึ่งมากกว่า เอชทีซี วันเอ็กซ์ ซึ่งอยู่ที่ 312 พิกเซลต่อนิ้ว และไอโฟน 5 ที่เป็นเรตินา ดิสเพลย์ ที่ 326 พิกเซลต่อนิ้ว และ โนเกีย ลูเมีย 920 ที่ 332 พิกเซลต่อนิ้ว โดยหน้าจอนั้นผลิตโดย ชาร์ป คอร์ปอเรชั่น และ เจแปน ดิสเพลย์
ส่วนดรอยด์ดีเอ็นเอนั้น เป็นรุ่นของ เวไรซอน ซึ่งจะต้องผูกติดสัญญา 2 ปี ด้วยเงิน 200 ดอลลาร์สหรัฐ โดยส่วนต่างๆจะเหมือนๆกับรุ่นบัตเตอร์ฟลาย แต่จะไม่มีช่องใส่ ไมโครเอสดี
ดูเพิ่ม

รายชื่ออุปกรณ์ที่ใช้ระบบปฏิบัติการแอนดรอยด์
เอชไอพี 13044

| ข้อมูลสังเกตการณ์  ต้นยุคอ้างอิง J2000> 0       วิษุวัต J2000.0  |
| --- | --- |
กลุ่มดาว: Fornax

ไรต์แอสเซนชัน: 02h 47m 37.442s 
เดคลิเนชัน: -36° 06′ 27.05″

มาตรดาราศาสตร์
ความเร็วแนวเล็ง (Rv): 300 km/s
ระยะทาง: 701 ± 20 pc
คุณสมบัติ
ชนิดสเปกตรัม: F2 
รายละเอียด

มวล: 0.8 ± 0.1 M☉
รัศมี: 6.7 ± 0.3 R☉
อุณหภูมิ: 6025 ± 63 K
ค่าความเป็นโลหะ: −2.09 ± 0.26 [Fe/H]
การหมุนตัว: 5.53 ± 0.73 d

ชื่ออื่น
 HIP 13044, SAO 193917, CD–36 1052 
เอชไอพี 13044 (อังกฤษ: HIP 13044) เป็นดาวฤกษ์บรานช์แนวนอนแดง ที่อยู่ห่างจากโลกประมาณ 2,300 ปีแสง หรือ 700 พาร์เซก ตั้งอยู่ในกลุ่มดาวเตาหลอม
เอชเคเอส

เอชเคเอส (อังกฤษ: HKS, Inc.) เป็นสำนักงานสถาปนิกอเมริกัน มีสำนักงานใหญ่อยู่ที่เมืองแดลลัส รัฐเท็กซัส สหรัฐอเมริกา ก่อตั้งในปี พ.ศ. 2482 โดย ฮาร์วูด เค. สมิธ ชาวชิคาโกและศิษย์เก่าจากมหาวิทยาลัยเท็กซัสเอแอนด์เอ็ม
ปัจจุบันเอชเคเอสมีพนักงานกว่า 1,300 คน โดยมีสาขาอยู่หลายที่ในสหรัฐอเมริกา และหลายประเทศทั่วโลก
แหล่งข้อมูลอื่น

เว็บไซต์อย่างเป็นทางการของเอชเคเอส
เอซออฟเบส

| Ace of Base |
| --- | --- |
เอซออฟเบสใน Vantaa  ฟินแลนด์ปี 2008
ข้อมูลพื้นฐาน
ที่เกิด: โกเตนเบิร์ก, สวีเดน
แนวเพลง: แดนซ์ เทคโน ยูโรแดนซ์ ยูโรป็อป ดนตรีอเดาต์คอนเทมโพแรรี
ช่วงปี: 1990–2012
ค่ายเพลง: Playground Music (Scandinavia) Universal (Europe & Australia) EMI (Japan) Sony-BMG (Americas & Japan)

สมาชิก: Jenny Berggren Jonas Berggren (Joker) Ulf Ekberg (Buddha)
อดีตสมาชิก: Malin "Linn" Berggren

เว็บไซต์: Official website Official MySpace
เอซออฟเบส (อังกฤษ: Ace of Base) เป็นวงแนวป็อปจาก Gothenburg ประเทศสวีเดน ปัจจุบันประกอบด้วยสมาชิก Ulf Ekberg (Buddha) และสองพี่น้อง Jonas Berggren (Joker) และ Jenny Berggren พวกเขาออกผลงานอัลบั้มแรกในปี 1993 และมียอดขายมากกว่า 30 ล้านชุดทั่วโลก มีเพลงดังติดอันดับ 1 ทั่วโลก อย่างเพลง "All That She Wants" และ "The Sign" หลังจากนั้นหนึ่งในสมาชิกของวง Malin "Linn" Berggren ออกจากวงไปในปี 2007 ปัจจุบันสมาชิกทั้งสามคนยังคงแสดงตามงานต่าง ๆ ในยุโรปและเอเชีย มีแผนการออกอัลบั้มชุดที่ 5 ในปี 2009
เอชทีซี วัน ซีรีส์

บทความนี้เกี่ยวกับตระกูลของสมาร์ตโฟน สำหรับสมาร์ตโฟนเอชทีซีรุ่นเรือธงปี ค.ศ. 2013 ดูที่ เอชทีซี วัน
เอชทีซี วัน (อังกฤษ: HTC One) เป็นตระกูล หรือซีรีส์ของสมาร์ตโฟน ที่ใช้ระบบปฏิบัติการแอนดรอยด์ ผลิตโดนเอชทีซี
ปี พ.ศ. 2555

รุ่นของวัน ซีรีส์ ถูกออกแบบให้เป็นจอสัมผัส, เป็นสมาร์ตโฟนรูปแบบแท่ง และใช้ระบบปฏิบัติการแอนดรอยด์ (4.0 "ไอศกรีมแซนด์วิช" หรือสูงกว่า) โดยมาพร้อมกับส่วนต่อประสานกราฟิกกับผู้ใช้ เอชทีซี เซนส์ และอีควอไลเซอร์เสียง บีตส์ ออดีโอ
ในขณะที่การวางขายครั้งแรกไม่ได้รับความสนใจ และทำยอดขายได้อย่างน่าผิดหวัง แต่เอชทีซีก็ได้รับส่วนแบ่งทางการตลาดจาก ซัมซุง และแอปเปิล ได้พอสมควร ซึ่งต้องแข่งขันกับซัมซุง กาแลคซีเอส 3 และไอโฟน 4เอส สุดท้าย อุปกรณ์เอชทีซีก็ได้ถูกมองว่า ใช้วัสดุที่มีคุณภาพดีกว่าพลาสติกของซัมซุง
โดยรุ่นที่ถูกวางขายในปี พ.ศ. 2555 กับราคาที่แตกต่างกัน และคุณสมบัติที่แตกต่างกัน ดังนี้ :
เอชทีซี วันวี
เอชทีซี วันเอสวี
เอชทีซี วันวีเอ็กซ์
เอชทีซี วันเอส
เอชทีซี วันเอ็กซ์
เอชทีซี วันเอ็กซ์แอล
เอชทีซี วันเอ็กซ์+
เอชทีซี อีโว 4จี
เอชทีซี บัตเตอร์ฟลาย (ดรอยด์ดีเอ็นเอ, เอชทีซี เจ)
ปี พ.ศ. 2556

มีเพียงรุ่นเดียวที่ถูกเปิดตัว และวางขายในปีนี้ โดยถูกยืนยันในช่วงเดือนกุมภาพันธ์
เอชทีซี วัน
เภสัชเวท

เภสัชเวท (อังกฤษ: Pharmacognosy) เป็นศาสตร์ทางเภสัชศาสตร์ที่ศึกษาเกี่ยวกับยาอันมีที่มาจากแหล่งธรรมชาติ เภสัชเวทสมาคมแห่งสหรัฐอเมริกาได้ให้คำจำกัดความของเภสัชเวทไว้ว่า "เป็นการศึกษาลักษณะทางกายภาพ, เคมี, ชีวเคมี และคุณสมบัติทางชีวภาพของยา, สารที่นำมาใช้เป็นยาที่มีที่มาจากธรรมชาติ และการวิจัยค้นพบยาใหม่จากแหล่งธรรมชาติ" สมุนไพรที่นำมาใช้เป็นยาได้ภายหลังผ่านกระบวนการทางเภสัชกรรมเราเรียกว่า "เครื่องยา" โดยมีการจัดจำแนกตามคุณสมบัติของเครื่องยาตามวิธีการของศาสตร์ต่างๆ อาทิ เภสัชวิทยา, กลุ่มสารเคมี, การเรียงลำดับตามตัวอักษรละตินและภาษาอังกฤษ เป็นต้น
เภสัชเวทเป็นหนึ่งในศาสตร์ที่เก่าแก่ที่สุดศาสตร์หนึ่งของทางการแพทย์ และนับเป็นต้นกำเนิดของวิชาเภสัชศาสตร์ ในสมัยโบราณมีการใช้ยาจากธรรมชาติในการบำบัดรักษาเสียทั้งสิ้น ก่อนการปฏิวัติอุตสาหกรรมซึ่งนำมาสู่การสังเคราะห์ยาจากสารเคมีทดแทนวิธีการทางธรรมชาติ อย่างไรก็ดี ในปัจจุบันมีความนิยมการใช้ยาสมุนไพรมากขึ้น ทำให้เภสัชเวทเป็นอีกศาสตร์หนึ่งที่ได้รับการส่งเสริมในปัจจุบัน
เภสัชเวทยังครอบคลุมไปถึงการประยุกต์ใช้ทางการแพทย์เช่น ไฟเบอร์, ยาง ในการศัลยกรรมรักษา และการใช้เพื่อควบคุมภูมิคุ้มกันในร่างกาย รวมถึงการใช้เป็นสารปรุงแต่งทางเภสัชกรรม, เครื่องสำอาง